ישראל בידור

ישראל בידור פועל תחת החברה Z platform, המפרסמת תכנים בנושאי בידור ורכילות ברשתות החברתיות. בבעלות החברה, העמודים ישראל בידור, ישראל בידור גיימינג, ישראל בישול, ישראל מיוזיק, ישראל ביזנס וישראל ספורט. לחברה ישנם ערוצי אינסטגרם, טיקטוק ויוטיוב בעלי מיליוני עוקבים.

 היסטוריה 
עמוד האינסטגרם של "ישראל בידור" נוצר ב-15 באוגוסט 2013.

בשנת 2019 הקימו דוד ושלמה סער את חברת "ישראל בידור", ובינואר אותה שנה הושק אתר החברה. עם השקת האתר הוקם ערוץ היוטיוב של החברה, שבו שודרה מהדורה דו שבועית עד ינואר 2020.

החל מדצמבר 2019 מקיימת ישראל בידור בכל שנה את "טקס נבחרי ישראל", אשר בוחר את "נבחרי השנה" בתחומי הבידור והתרבות במגוון קטגוריות כגון "יוטיובר השנה", "זמר השנה" "פוליטיקאי השנה", ועוד. העוקבים נדרשים לבחור את המועמד המועדף עליהם בכל קטגוריה.

בריאיון לעיתון "הארץ", המייסד דוד סער ציין שהמודל העסקי של העמוד בנוי על תוכן שיווקי.

באוקטובר 2020, בעת מגפת הקורונה והפילוג בעם, ישראל בידור יצאו בקמפיין אחדות המשלב
ערבים ויהודים, לחידוש השיר ״תנו לגדול בשקט״, בקמפיין כיכבו: לוסי איוב, שלומי שבת, מרים פרץ, נועה קירל ועוד.

בנובמבר אותה שנה לאור מקרי האלימות נגד נשים אשר התגברו בעת מגפת הקורונה, וסיפורה של שירה איסקוב אשר עלה לכותרות, ישראל בידור יצאו בקמפיין לקהל הצעיר אשר מעצים נשים ומעלה למודעות את התופעה, בשם ״אסור לשתוק״ בכיכובן של: גילה אלמגור, אדוה דדון, אילנית לוי, מורן אטיאס ועוד.

בחנוכה 2020 התגברו המקרים המדווחים בחדשות על קשישים ערירים אשר השלכות המגפה, ביניהם הניתוק מבני משפחותיהם, פוגעות בהם. ישראל בידור יצאו למסע גיוס כספים עבור עמותת ״כן לזקן״ ועידוד צעירים לבקר את הסבא וסבתא בחג החנוכה, במסגרת הקמפיין חודש השיר ״יש בי אהבה״ של אריק איינשטיין על ידי ראש הממשלה בנימין נתניהו והזמרת עדן בן זקן.

באפריל 2021 התקיים לראשונה אירוע המימונה של ישראל בידור, אשר אירח אומנים ואת העוקבים של ישראל בידור, בין ההופעות נכללו: איתי לוי, דודו אהרון ועוד.

ביום הזיכרון לחללי צה״ל ונפגעי פעולות האיבה ישראל בידור העלו למודעות בנות הזוג השכולות, אשר לא מוכרות על ידי משרד הביטחון כנשים שכולות, וביצעו חידוש לשיר ״שושנים עצובות״ בביצועם של יסמין מועלם ועדן בן זקן.

בדצמבר 2021, הוסיפה החברה את עמוד "דיווחים בזמן אמת" לקבוצת המדיה שלה ומיתגה אותו מחדש תחת השם "Push".

בחנוכה 2021 יצא השיר ״חנוכה״ בהפקת ישראל בידור וסטטיק ובן אל, אשר מטרתו להחזיר את חג החנוכה לחג יהודי שאוהבים, כמקביל לחג המולד אשר נחגג ברחבי העולם וזוכה לסיקור רחב.

במאי 2022 יצרו ישראל בידור תצוגת אופנה אשר המציגים בה הם בעלי מוגבלויות, הם צעדו לצד כוכבים מוכרים, ומטרתה של תצוגת האופנה הייתה להביא למודעות צעירים ערכים כמו סובלנות וקבלת השונה.

בקיץ 2022 עלתה לאוויר תוכנית הריאליטי ״הקריאטוקס״ אשר בוחרת את יוצר התוכן הבא של ישראל, בשיתוף סמסונג ובהפקת ישראל בידור. את התוכנית הנחתה שירלי לוי, ובה שפטו - הכתבת חן גל, היחצן הצעיר אורי צרור, ושופטים מתחלפים כמו עינב בובליל ועוד.

בל"ג בעומר 2022 יצרו ישראל בידור מסורת, לקיים חגיגות ל״ג בעומר לילדים אשר עוברים חרמות ולא מוזמנים למפגשים חברתיים, מתוך מטרה לעורר מודעות לתופעה ולעצור את הבריונות. בשנת 2022 התקיימו החגיגות בביתו של עומר אדם, אשר הגיע ושימח את הילדים. בשנת 2023 החגיגות התקיימו עם הזמר חנן בן ארי, וב-2024 עם הזמרת נועה קירל.

עם פרוץ מלחמת חרבות ברזל ב-7 באוקטובר, ישראל בידור לקחו על עצמם להמיר את המשרדים לחמ״ל הסברה, וגיוס מארזי תרומות. במסגרת כך הופקו כאלפי סרטוני הסברה ישראלית אשר הופצו ברשתות החברתיות. לקראת שנת 2024 ישראל בידור הכתירו את ״גיבורי השנה״, אות כבוד לאזרחים אשר הפגינו
איתנות אומץ וערכים, ביניהם: רחל אדרי, רמי דוידיאן, רפ״ק מורן טדגי, ד״ר ליה נאור ועוד.

במאי 2024 הפיקה החברה את האלבום "ישראל בידור – שרים למדינה", לרגל יום העצמאות ה-76.

בינואר 2025 הוצג באיילון, ובעוד מוקדים מרכזיים, השלט "נותנים push לעסקה" במימון החברה, הקורא לקידום עסקה ושחרור מיידי של החטופים.
ישראל בידור ראיינו במהלך 2024–2025 עשרות בני ובנות משפחה של חטופים וחטופות ותומכים במאבק לשחרורם המיידי.

 ביקורת 
בנוסף לביקורת אשר הושמעה לגבי מאגר המידע שנאסף בתהליך ההצבעה לנבחרי השנה, הושמעה ביקורת נרחבת במספר כלי תקשורת על הנטייה של עמודי הקבוצה לטובת מחנה הימין הפוליטי בישראל.

במהלך כהונתה של ממשלת בנט-לפיד, נטען כי העמוד מרבה להעלות תכנים חיוביים הקשורים לראש האופוזיציה בנימין נתניהו ומשפחתו. במבצע שומר החומות ובמלחמת חרבות ברזל, הושמעה ביקורת כלפי העמוד בעקבות פרסומים לאומניים, בין השאר נגד דעות המזוהות עם השמאל הפוליטי בישראל.

העמוד נוהג לבקר מפורסמים המשמיעים ביקורת נגד ישראל, לרוב בתוספת קריאה לפעולה. בין המקרים הבולטים: השחקנית מיה לנדסמן, השחקנית נטלי פורטמן והזמרת הבריטית דואה ליפה. בתגובה לטענות, מייסד העמוד דוד סעד הצהיר כי: .

ביקורת הושמעה בהארץ על כך שהעמוד פועל בעקיפין להלבנת מעשיו לכאורה של הזמר אייל גולן בפרשת משחקי חברה.

בעקבות מלחמת חרבות ברזל, החל העמוד לפרסם חדשות כזב בנושא המלחמה, ביניהן - כתבה הטוענת כי השחקנית מאיסה עבד אלהאדי שוחררה ממעצרה (אליו נכנסה בעקבות תמיכה בארגון הטרור חמאס ומתקפת הפתע על ישראל) על ידי ערפאת טאהא, שופט בית המשפט המחוזי בנצרת. בפועל, אלהאדי הועברה מבית המעצר בו שהתה, למעצר בית. לאחר פרסום ידיעה זו, בוקר העמוד על ידי יוצר התוכן דני בולר, שביקש מהעמוד להפסיק ללבות שנאה בקרב עוקביו. כמה דקות לאחר מכן נמחקה הכתבה.

 דיסקוגרפיה 
 אלבומי אולפן 
 שרים למדינה (2024)

 סינגלים 
 "תנו לגדול בשקט" - נועה קירל, עמיר בניון, נסרין קדרי ונוספים (2020)
 "יש בי אהבה" - בנימין נתניהו ועדן בן זקן (2020)
 "שושנים עצובות" - עדן חסון ויסמין מועלם (2021)
 "תפילה" - זהבה בן ונוספים (2021)
 "מילה טובה" - רמי קליינשטיין ועדן בן זקן (2023)
 "שירו של שפשף" - אליאב זוהר וליהי טולדנו (2024)
 "עם בליוובל" - עדן בן זקן והתקווה 6 (2024)
 "חתולים שחורים" - איל גולן וסטטיק (2024)
 "היא בדיוק כמוני" - נועה קירל ושירי מימון (2024)
 "ביחד ננצח" - ליאור נרקיס ואברהם טל (2024)
 "אלבבאלה" - אנה זק וכפיר צפריר (2024)
 "אין לאן לברוח" - איתי לוי ואגם בוחבוט (2024)
 "אין כמו בבית" - שרית חדד ואושר כהן (2024)
 "איזה דבר" - שרק ואלקנה מרציאנו (2024)

 קישורים חיצוניים 






הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אתרי אינטרנט ישראליים
קטגוריה:תוכניות חדשות בידור ישראליות
קטגוריה:ישראל: חברות פרטיות